paragraph_text: Rođen je u mjestu Kayes. Obrazovao se u vojnim školama došavši do čina poručnika. Bio je vojni instruktor u Tanzaniji prije neovisnosti te zemlje. Srušio je predsjednika Keitu u vojnom udaru 1968. godine. Zabranjen je svaki oblik političkog života. Doušnici su nadzirali akademike i učitelje, kojima se nije sviđala vojna vlast. Kasnije je osnovao stranku, i dva udruženja za žene i mladež, a članstvo je bilo obvezno. Kad je predsjednik Modibo Keita umro u zatvoru pod sumnjivim okolnostima, njegov sprovod bio je jako posjećen, a vlast je odgovorila agresijom. Traoré je postao diktator. Velika suša 1973. i 1974. razgnjevila je narod. Međunarodnu novčanu pomoć prisvojili su kleptokrati. Moussa Traoré je bio predsjednik Organizacije afričkog jednistva od svibnja 1988. do srpnja 1989. godine. Svrgnuo ga je 1991. trenutni predsjednik.